CELEX: 32019D1326
Language: da
Date: 2019-08-05 00:00:00
Title: Kommissionens gennemførelsesafgørelse (EU) 2019/1326 af 5. august 2019 om harmoniserede standarder for elektromagnetisk kompatibilitet, der er udarbejdet til støtte for Europa-Parlamentets og Rådets direktiv 2014/30/EU

6.8.2019   
               
               
                  DA
               
               
                  Den Europæiske Unions Tidende
               
               
                  L 206/27
               
            
         KOMMISSIONENS GENNEMFØRELSESAFGØRELSE (EU) 2019/1326
         af 5. august 2019
         om harmoniserede standarder for elektromagnetisk kompatibilitet, der er udarbejdet til støtte for Europa-Parlamentets og Rådets direktiv 2014/30/EU
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (1), særlig artikel 10, stk. 6, og
         ud fra følgende betragtninger:
         
                     (1)
                  
                  
                     I henhold til artikel 13 i Europa-Parlamentets og Rådets direktiv 2014/30/EU (2), formodes elektrisk udstyr, der er i overensstemmelse med harmoniserede standarder eller dele deraf, hvis referencer er offentliggjort i Den Europæiske Unions Tidende at være i overensstemmelse med de væsentlige krav, der er omfattet af disse standarder eller dele deraf, jf. bilag I til nævnte direktiv.
                  
               
                     (2)
                  
                  
                     Ved Kommissionens gennemførelsesafgørelse C(2016) 7641 (3) anmodede Kommissionen Den Europæiske Standardiseringsorganisation (CEN), Den Europæiske Komité for Elektroteknisk Standardisering (Cenelec) og Det Europæiske Institut for Telestandardisering (ETSI) om at udarbejde, revidere og færdiggøre harmoniserede standarder for elektromagnetisk kompatibilitet til støtte for direktiv 2014/30/EU.
                  
               
                     (3)
                  
                  
                     På grundlag af gennemførelsesafgørelse C(2016) 7641 udarbejdede CEN og Cenelec de harmoniserede standarder EN IEC 61058-1:2018 om afbrydere til apparater og EN 55035:2017 om multimedieudstyr. På grundlag af nævnte afgørelse reviderede CEN og Cenelec de harmoniserede standarder EN 13309:2010 for maskiner med indbygget elektrisk strømforsyning og EN 50557:2011 for effektafbrydere, hvis referencer er offentliggjort i Den Europæiske Unions Tidende (4) for at tilpasse dem til den tekniske udvikling.
                  
               
                     (4)
                  
                  
                     Kommissionen har sammen med CEN og Cenelec vurderet, om standarderne EN IEC 61058-1:2018, EN 55035:2017, EN ISO 13766-1:2018 og EN 63024:2018 er i overensstemmelse med anmodningen i gennemførelsesafgørelse C(2016) 7641.
                  
               
                     (5)
                  
                  
                     Standarderne EN IEC 61058-1:2018, EN 55035:2017, EN ISO 13766-1:2018 og EN 63024:2018 opfylder de krav, de har til formål at dække, og som er fastsat i direktiv 2014/30/EU. Derfor bør referencerne for de nævnte standarder offentliggøres i Den Europæiske Unions Tidende.
                  
               
                     (6)
                  
                  
                     Cenelec udarbejdede en berigtigelse EN 61000-6-5: 2015/AC:2018-01 til den harmoniserede standard EN 61000-6-5:2015, hvis reference er offentliggjort i Den Europæiske Unions Tidende (5). I lyset af at berigtigelsen indfører væsentlige tekniske rettelser, og med henblik på at sikre en korrekt og konsekvent anvendelse af EN 61000-6-5:2015, er det hensigtsmæssigt at offentliggøre referencen for den harmoniserede standard sammen med referencen for berigtigelsen i Den Europæiske Unions Tidende.
                  
               
                     (7)
                  
                  
                     Standarderne EN 13309:2010 og EN 50557:2011 er blevet revideret, og standard EN 61000-6-5:2015 er blevet berigtiget. Det er derfor hensigtsmæssigt at tilbagetrække referencerne for de nævnte standarder i Den Europæiske Unions Tidende. For at give fabrikanterne tilstrækkelig tid til at forberede anvendelsen af de reviderede og berigtigede standarder er det nødvendigt at udskyde tilbagetrækningen af henvisningen til disse standarder.
                  
               
                     (8)
                  
                  
                     Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen til en sådan standard i Den Europæiske Unions Tidende. Nærværende afgørelse bør derfor træde i kraft på dagen for offentliggørelsen —
                  
               VEDTAGET DENNE AFGØRELSE:
         
            Artikel 1
            Referencerne for de harmoniserede standarder for elektromagnetisk kompatibilitet, der er udarbejdet til støtte for direktiv 2014/30/EU og opført i bilag I til nærværende afgørelse, offentliggøres hermed i Den Europæiske Unions Tidende.
         
         
            Artikel 2
            Referencerne for de harmoniserede standarder for elektromagnetisk kompatibilitet, der er udarbejdet til støtte for direktiv 2014/30/EU og opført i bilag II til denne afgørelse, trækkes hermed tilbage fra Den Europæiske Unions Tidende på datoerne anført i bilaget.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 5. august 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 316 af 14.11.2012, s. 12.
         
            (2)  Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet (EUT L 96 af 29.3.2014, s. 79).
         
            (3)  Kommissionens gennemførelsesafgørelse C(2016) 7641 af 30. november 2016 om en standardiseringsanmodning til Den Europæiske Standardiseringsorganisation, Den Europæiske Komité for Elektroteknisk Standardisering og Det Europæiske Institut for Telestandardisering om harmoniserede standarder til støtte for Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet.
         
            (4)  EUT C 246 af 13.7.2018, s. 1.
         
            (5)  EUT C 246 af 13.7.2018, s. 1.
      
      
         
            BILAG I
            
                        Nr.
                     
                     
                        Reference for standarden
                     
                  
                        1.
                     
                     
                        EN ISO 13766:2018
                        Jordflytningsmaskiner samt bygge- og anlægsmaskiner — Elektromagnetisk kompatibilitet for maskiner med internt elektrisk anlæg — Del 1: Generelle EMC-krav under typiske elektromagnetiske miljøbetingelser (ISO 13766-1: 2018)
                     
                  
                        2.
                     
                     
                        EN 55035:2017
                        Elektromagnetisk kompatibilitet for multimedieudstyr — Immunitetskrav
                     
                  
                        3.
                     
                     
                        EN 61000-6-5:2015 Elektromagnetisk kompatibilitet (EMC) — Del 6-5: Generiske standarder — Immunitet for udstyr anvendt i kraftværker og understationer
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Afbrydere til apparater— Del 1: Generelle krav
                     
                  
                        5.
                     
                     
                        EN 63024:2018
                        Krav til automatiske genindkoblingsudstyr (ARD'er) til effektbrydere, RCBO'er, RCCB'er til husholdningsbrug og lignende anvendelser (IEC 63024: 2017, ændret)
                     
                  
      
      
         
            BILAG II
            
                        Nr.
                     
                     
                        Reference for standarden
                     
                     
                        Dato for tilbagetrækning
                     
                  
                        1.
                     
                     
                        EN 13309:2010 Anlægsmaskiner — Elektromagnetisk kompatibilitet (EMC) for maskiner med indbygget elektrisk strømforsyning
                     
                     
                        30. juni 2021
                     
                  
                        2.
                     
                     
                        EN 50557:2011 Krav til automatisk genindkoblingsudstyr (ARD) til effekt- og fejlstrømsafbrydere med og uden overstrømsbeskyttelse (RCBO og RCCB) til husholdningsbrug o.l.
                     
                     
                        17. januar 2021
                     
                  
                        3.
                     
                     
                        EN 61000-6-5:2015 Elektromagnetisk kompatibilitet (EMC) — Del 6-5: Generiske standarder — Immunitet for udstyr anvendt i kraftværker og understationer
                     
                     
                        31. januar 2020